ISANDA LAUAS
Tere tulemast saatesse!
Mina olen Martti Ojares
ja mu tänane külaline on Seppo Suurinkeroinen.
Tere tulemast Seppo! - Tänan!
Sa oled pärit Kagu-Soomest. Täpsemalt Haminast.
Sa tunned hästi oma kodupiirkonda. Oled sa kogu oma elu seal elanud?
Ma sündisin Haminas
ja olen kogu oma elu seal samas piirkonnas elanud.
Olen seal samas ka töötanud ja sõjaväes käinud.
Nii et minu tegevuspiirkond on olnud üsna väike.
Millisesse perre sa sündisid?
Ma sündisin täitsa tavalisse perre. Isa ja ema käisid tööl.
Meid oli 2 last.
Elu oli normaalne.
Isa ja ema ehitasid oma maja.
Seal möödus mu noorpõlv.
Lapsepõlv oli ka igati hea.
Teismeeas aga hakkasin teostama oma huvi muusika vastu.
Võib öelda,
et muusika on olnud su elus juba väikesest lapsest peale.
On küll.
Onupoeg õpetas mind bassi mängima.
Olin vist 15- või 16-aastane,
kui käisin orkestriga oma esimesel kontserttuuril.
Kas seal rocki ka mängiti? - Ikka.
See oli alguses. Hiljem lisandus ka tantsumuusika.
Rock'n'rolli mängiti palju.
Kas su kodus või lähiringkonnas
esinesid ka mingisugused vaimulikud mõjutajad?
Ei esinenud.
Me kodu polnud ei vaimulik ega religioosne.
Tolle aja kohta tavaline pere.
Kuidas su kooli- ja tööelu edasi läksid?
Koolis läks mul hästi.
Olin üsna usin õpilane. Tunnistustel olid paremad hinded.
Teismeeas käisin koolis Haminas.
Siis ma polnud enam eeskujulik õpilane.
Õpetajad tahtsid minust lahti saada.
Päästsid mind "viitega" (meie mõistes "kolmedega")
hädast välja.
Mu elu oli tollal üsna rahutu. Oli väga palju puudumisi.
Kindlasti mõjutasid siin
muusika, tantsumuusika ja hilisõhtused tegevused.
Ikka.
Unistasin natuke rokkari tööst. Ma isegi riietusin vastavalt.
Hiljem tulid mängu ka joomine ja kerged uimastid.
Kuigi ma narkosõltlaseks ei muutunud, said need siiski ära proovitud.
Ega su sõprusringkonnas midagi kuritegelikku juhtunud?
Ei juhtunud.
- Sel moel oli kaitse peal. - Just.
- Te ise oma käitumisega polnud seda küll ära teeninud,
aga see oli Jumala headus.
Jumal teab ära kogu me elu -
nii meie sünni- kui ka me surmapäeva.
Kuid lisaks su tööelule
jõuame lähemale ka ajale, kus hakkame rääkima ususasjadest.
Kuidas sa nendeks asjadeks valmistusid?
Kogesid sa mingit juhatust selleks või tuli see kui välk selgest taevast?
Olin 17-aastane, kui läksin töökursustele paberitehasesse,
jäädes sinna ka tööle.
Vahepeal olin veel sõjaväes ja tegin ka palju muusikat.
Kuid peale sõjaväge, kui olin kodunt välja kolinud,
hakkas mind nähtamatu maailm väga huvitama.
Just New Age'i teemad, mis ka praegugi on päevakorral.
Samuti budism ja kõik muu.
Uurisin ja lugesin Hamina Raamatukogus
kogu selle-teemalise kirjanduse läbi,
seda ka praktiseerides.
See oli asi, kus arvasin, et leian sealt mingi sisu.
Elasin enda meeltes justkui astraaltasemel
nagu see kirjandus õpetas.
Usklike kohta arvasin, et nad on toredad inimesed,
aga nad on oma arusaamise poolest jäänud justkui allapoole.
Ma isegi ei kujutanud ette, et minust võiks usklik saada,
aga Jumal otsustas teisiti.
See on väga huvitav,
sest samad asjad on juhtunud ka paljude mu teiste külalistega.
Nad arvasid tõsiselt, et nende arusaamine on laiem
ja et usklikud ei saa aru sellest, millest nad peaksid aru saama.
Just. Nad otsekui ei saa väga palju aru
ja neile pole see universumi astraaltase
nii palju avanenud.
Jeesusest arvati, et Ta on hea õpetaja,
kellele see kõik oli veidi paremini avanenud.
Inimestel on selline kuvand, mis aga on nii vale.
Kui mõelda hingevaenlase peale, siis Ta on pettuste meister.
Ta koostab selle "paketi" selliselt, et inimene langeb sinna sisse.
Jah. Väga kergesti.
Seal pole ei pattu ega meeleparandust.
Võid teha kõike, mida heaks arvad.
Astraaltaseme õpetus on see,
et kui inimene lahkub sellest ajast ja ta pole veel korralikult "avanenud",
siis ta satub kõige madalamatele tasemetele,
hakates seejärel taassündimiste kaudu uuesti arenema.
Seal pole kunagi vaja aru anda oma pattudest, sõnadest ja elust
või nendest asjadest, millest Piibel räägib.
Sarnaneb see veidi hinduismile? - Kindlasti, kuigi see on segu kõigest.
Aga sa ei jäänud nende asjade sisse,
kui olid juba üsna tugevalt sellel teekonnal.
Räägi siis, mis tingis su suuna muutuse?
1989. aasta oli mu jaoks selles mõttes kummaline aeg,
et see oli mul suur otsingute aeg.
Seda just taevasest vaatenurgast vaadatuna.
Siia tulid juurde mitmed erinevad asjad,
mis huvitasid mind meeletult.
Kord helistasin purjuspäi ühele Kotka nelipühikoguduse pastorile.
Leidsin ta numbri telefoniraamatust
ja on lausa ime, et ta jaksas mind ära kuulata.
Olin sellest kõigest nii haaratud.
Jalutasin Haminas mererannas, kuhu tuli üks aktivistide rühm.
Kuulsin neid küsivat:
"Kuhu me läheme laulma ja tunnistama?"
Siis tekkis neil mõte tulla kivide juurde.
Seal kuulasin nende laule ja tunnistusi.
Keegi noor naine tuli minuga juttu tegema.
See oli paras võitlus mu sees.
Lisaks sai üks meie bändi liige usklikuks,
kes tuli mulle rääkima,
mis temaga oli juhtunud ja kus ta oli käinud.
Kuulasin teda ja olin nii huvitatud,
et otsustasin endale Piibli osta ja seda lugeda.
Sest ma teadsin, et see on usklike raamat.
Helistasin kahte erikohta, uurides, kust seda odavamalt saaks.
Sain kohalikust Tänavamisjoni majast Piibli 40 margaga.
Kuigi ma polnud usklik, oli kummaline see,
et kui ma Piibli kätte võtsin, sain kuidagi aru,
et sellel saab olema minu jaoks väga suur tähtsus.
Sa ise vist veel seda ei mõistnud, aga seal oli see pühaduse puudutus.
- Oli jah.
Neid näiteid on nii palju,
kuidas Jumal kaitseb oma raamatut - Piiblit.
Näiteks tulekahjudes on kõik muu ära põlenud,
aga Piibel on jäänud puutumata.
Jumal kaitseb nii füüsiliselt, kui ka sisuliselt.
Kuidas see protsess edasi läks?
Hakkasin lugema Piiblit nagu igat teist raamatut.
Alustasin algusest ja lugesin lõpuni välja.
Keegi ei öelnud mulle, et alusta Uuest Testamendist!
4 kuuga sain Piibli niimoodi läbi loetud.
Parandasin natuke oma elu
ja hakkasin vaatama, mida ma söön, et ma rüvedaid loomi ei sööks.
Mõtlesin paljude asjade peale.
Imestasin, et nad kõik nii sõjakad on,
sest mul polnud veel Jumala puudutust ja arusaama.
Kord kodus olles, kui mul mingit joomist polnud,
palvetasin üksi magamistoas.
Selline Jumala ligiolu täitis selle toa.
Kogen, et Jumal puudutab sind praegugi.
See oli nii mõjuv hetk su jaoks, et see tõi pisarad silma.
Hoidsin käsi näo ees.
See headus ja puhtus muudkui voolasid.
Piibel ütleb, et Jumala headus viib juhib meid meeleparandusele
ja see oligi sinu jaoks selle protsessi algus.
Jah.
Ja siis korraga, olles kogenud Jumala puudutust,
sain aru, et olen usklik.
Mõtlesin, mida ma nüüd teen, kui ma usklik olen?
Ma ei pidanud sellest kellelegi rääkima,
vaid hakkasin selle üle mõtlema.
Tol ajal oli Niilo Ylivainio hästi palju pildis,
korraldades koos nelipühilastega telgikoosolekuid.
Mõtlesin endamisi: "Nüüd on sügis. Kust ma selle telgi veel leian?"
Kõik sellised mõtted pöörlesid peas, aga Jumal hakkas mind edasi viima.
Samal sügisel käisime paberitootjate liiduga Võrus.
Seal olid koos inimesed Leedust, Lätist ja Eestist, kes mängisid pilli.
Need reisid olid üsna jookide rohked.
Laeval "Georg Ots" või kusagil mujal ärgates kartsin,
et olin kaotanud ja hävitanud selle, mille olin enne leidnud.
Just selle Jumalaga kohtumise.
Aga Jumal näeb,
millised olime enne ja millised oleme tulevikus
ja kellest võib veel kõlblik inimene saada.
Jumal hoidis minust kinni vaatamata minu trikitamistele.
See kestis mõni kuu.
Seejärel toimus samasugune kohtumine Jumalaga
ja ma otsustasin jätta oma vana elu sinnapaika.
Mu eest isegi palvetati ühel altaril.
Enne seda aga juhtus veel midagi.
Enne seda, kui ma oma kodus usklikuks sain,
olid mul sügavad sidemed New Age'ga,
mis tekitasid mu elus ja füüsilises ihus probleeme,
millest siinkohal täpsemalt ei räägiks.
Siis aga tulid Haminasse Ilpoineni õed-vennad.
Rääkisin nendega ja nad palvetasid tugevalt mu eest.
Kuigi ma olin oma kodus usklikuks saanud,
sain korraga Püha Vaimuga tugevalt täidetud,
mis peaks muidugi jätkuv protsess olema.
Pisarad voolasid, kui Kaarina mu eest palvetas
ja mul oli tunne, et ma lähen lõhki.
Siis palvetasin ise,
et Jumal suunaks selle voolu hoopis palvetaja peale.
Mina ja minu füüsis ei pidanud sellele vastu.
Seejärel olin nagu saunast tulnud - olemine oli nii puhas.
Sellega lõppesid minus ka kõik New Age'ga seotud ilmingud.
Need lõppesid paugupealt.
New Age'st võiks veel rääkida,
sest see on maailmas väga palju kasvanud.
Samuti ka Soomes.
Inimesed ühes peredega taganevad Jumalast
või on üldse ateistid.
New Age on miski, mis küll täidab selle tühimiku,
aga seda vale vaimuga.
Kurb küll, aga see ujub vaikselt ka kirikutesse ja kogudustesse.
Eriti suurtesse kirikutesse.
See teeb muret.
Sellega otsekui valataks tuld veele peale. - Nii ongi.
Ja see tuli vaibub.
Kuid sa kogesid midagi võimast, mis on juhtinud sind tänaseni.
Ütleme nii, et ma olen nii paksu nahaga mees,
et Jumal avas mu silmad
nägemaks nii pimeduse kui ka valguse poolt.
Ma ei saa kunagi väita,
et see, mida ma teen või räägin, poleks tõde.
Kuid ma ei pea ehitama oma usuelu üles
inimeste arvamuste ja oletuste peale,
kuigi ka õpetus on tähtis.
Samas on mul kogemus ka teise maailma ligiolust.
See on eriti tähtis asi,
sest on ainult kaks teed - Jeesuse tee ja kuradi tee.
Rohkem neid teid pole. - Ei ole.
Arvan ise seda, et meil Soomes peavad inimesed valima.
Nad ei saa käia kahel teel.
Nad peavad minema ühele teele kahest,
sest muidu see rebib neid katki.
Tuleb valida kas üks või teine tee.
Jumal on mind juhtinud ka selles, et olen saanud aidata inimesi,
kes on neisse asjadesse "ära uppunud".
Olen püüdnud neid aidata ja sealt välja tõmmata.
Sul on erinevaid kogemusi. Üks neist ühe oma sõbraga.
Ta polnud usklik ja ta tarvitas ka alkoholi,
kuid ka tal oli imeline usuletuleku lugu.
Jah. Olin tolle korrani kindel,
et kui ma inimestele Jeesusest tunnistasin,
siis mul oli väikese evangelisti viga,
arvates, et purjus inimesele pole vaja tunnistada,
sest see ei jõua talle kohale
ja järgmisel hommikul ta ei mäleta enam midagi.
Arvasin, et Jumal ei saa kõnetada purjus inimest,
aga oli see alles üks valearvamus!
Tuli üks mees, kes väitis, et tunneb mind,
kuigi mina teda ei mäletanud.
Ta väitis, et olime käinud samadel pidudel.
Samuti oli ta jälginud mu tööd, kuigi mul tollal polnud mingit tööd.
Võib olla mingi ajalehe artikkel oli.
Ta ütles: "Tere, tere! Oleme näinud seal ja seal."
Ta oli nii purjus.
Tema olemusest ja riietusest oli näha, et ta oli pikka aega joonud.
Ta oli kaotanud töö ja ta naine läks ta juurest ära,
aga ta oli nii otsiv, öeldes: "Räägi, räägi!"
Küsisin: "Mida ma sulle räägin? Kas räägin vaimulikke asju?"
Ta palus ja anus: "Räägi jah!"
Vestlesime pool tundi.
Siis tuli juhuslikult kohale üks nelipühi kiriku jutlustaja.
Küsisin mehelt, kas ta tahab, et tema eest palvetataks?
Ta tahtiski.
Ütlesin jutlustajale, et see mees tahab, et tema eest palvetataks.
Jutlustaja vaatas teda ka just sellise ilmega, et: "Ahhaa!"
Läksime seejärel teetoa bussi tagaossa,
kus see nelipühi mees küsis temalt, kas ta on kunagi palvetanud?
Mees vastas, et vahel oli, paludes, et inglid kaitseksid teda.
Siis see nelipühilane ütles:
"Nüüd me ei palveta mitte inglite, aga Jeesuse poole!"
Ta ütles mehele: "Pane käed sedasi" ja patuse palve sai ära palvetatud.
Korraga see mees ehmatas.
Ta nägi, et mingi valgus tuli temasse.
Ta nägi mingit kirkust ja valgust.
Kõik vandumine ja lõõpimine lõppes.
Ta rääkis kainel ja tervel moel.
Sinna minnes oli ta väga halva väljanägemisega,
aga kogu ta sisemaailm muutus.
Bussi esiosas oli kaks noort naist.
Kui see mees sinna ette läks,
istus ta kohe sinna maha ja hakkas evangeliseerima.
Ta ütles, et andis just oma elu Jeesusele.
"Minge teie ka bussi tahaossa ja andke oma elud Jeesusele!"
Ta hakkas kohe pihta, aga tüdrukud ajasid ta välja,
mõeldes: "Mida sa vana joodik tuled siia lõõpima!"
Sealt algaski tema tee.
Ja minule oli see õpetuseks,
et Jumal saab toimida ka siis, kui inimene on purjus.
Ta ei küsi meie arvamust.
Kas tema usk jätkus?
Jätkus ja ta läks taevakoju. See oli mõni aasta tagasi.
Sa tegeled ka muusikaga.
Rääkisid bändidest, rockist ja muust sellisest.
Millal su muusika muutus? - See muutus kohe.
Mängisin bändides bassi.
Vabakiriku evangelist Erkki Lappi vajas saatjat.
Seepärast ostsin endale 12-keelse kitarri.
Mingil määral oskasin ka kitarri mängida.
Hakkasin talle saatjaks. Heikki Eek oli seal lauljaks.
Sõitsime paljudes kohtades ringi -
nii vabakirikutes kui ka nelipühi kirikutes.
Käisime seal mängimas.
Siis lõime Kari Kortelaineniga bändi.
Olin bassimängija "Konnakooris", kuigi ma pole vanglas olnud.
Seal olin kuni Stigi surmani - kokku 2,5 aastat.
Selliseid reise sai tehtud.
Muusikamehed kohtavad üldiselt palju erinevaid inimesi.
- Just.
Kui su oma silmad vaatavad vastavalt taevasele vaatenurgale,
siis kuidas sa näed
tänapäeva noort põlvkonda või omaealist põlvkonda?
Vaatamata ühiskonna üldpildile on see grupp januseid.
Mu elu pole küll ka usklik olles täiuslik olnud,
aga Jumal on mind siiski juhtinud.
Hetkel aitan kaasa toiduabi jagamise töös
ja käin külas leivakirikutes.
Ma puutun kokku inimestega ühiskonna vaesematest kihtidest.
Puutun kokku ka nende noortega,
kes on erinevatel põhjustel jooksnud "vastu seina".
Ma näen janu.
See on olnud ja sinna on saanud külvata ja ka lõigata.
Põhimõtteliselt on see evangeeliumi põld sinu jaoks.
Just need keskkonnad, kus sa oled. Näiteks toiduabi jagamise kohad.
Seal on järjekorrad pikenenud. Majandus on läinud halvemas suunas.
Inimestel on mitmesuguseid probleeme.
Jah.
Tegime sellise asja,
et mõni kuu peale koroonat alustasime vaimulike teenistustega,
millel osalemine pole seotud toidukoti saamisega.
Kui inimesed tahavad tulla
pooletunnisele evangeeliumi jagamisele,
siis peale teenistust nad saavad toidukoti.
Esimesel teenistusel oli umbes 15 inimest.
Nüüd hakkab see saal täituma.
Mõtlen sellele,
et peaksime edastama sõnumit ja Jumala Sõna selliselt,
et see kedagi ei haavaks ega solvaks.
Kuid olen ja oleme märganud sedagi,
et mida ausamini - mida terviklikumalt ja ilustamata
me piibellikku evangeeliumi jagame,
siis inimesed ei solvu ega haavu.
Nad saavad puudutatud ja neist saab meile lisavägi.
See on väga märkimisväärne asi, millest sa praegu räägid.
Sa räägid Jumala Sõna nimel, mis on kirjutatud ja milles on vägi.
- Just.
Oled märganud, et nii see on.
Millised on su unistused su ülejäänud elu suhtes?
Kuidas sa elad Jumala teed käies?
Kui Kaarina sealt Ilpoineni pundist mu eest palvetas
ja ma Püha Vaimuga ristitud sain,
siis ta sai mu kohta nägemuse ja ilmutuse.
Ta nägi mu elu, kuni vanaduspäevadeni välja.
See ongi läinud nii nagu ta nägi.
Ma kõigest ei räägi,
aga toon välja mõned asjad, mida ta ütles.
"Kui sa leiad kellegi, kes tahab anda oma elu Jeesusele."
Minu nägemus ja unistus on see, et saaksin veel külvata ja lõigata.
Endisest rohkem tahan ankurdada inimeste usu
Jumala Sõna külge.
Mitte kellegi arvamuse külge, vaid Jumala Sõna külge.
Seda on vahva kuulda, kui sa nii räägid.
Kõik taust, mis sul oli -
läksid seda kaudu sinna, mille inimesed hülgavad
või võtavad seda kui direktiivina.
Aga Jumala Sõna on täis tõde. - Aamen!
Ja seal on vägi.
Oled musitseerinud koos oma sõbra Kari Kortelaineniga.
Omal ajal oli ta ka mitu korda minu külaline siin saates.
Tal on üks laul,
mis on puudutanud nii sind, mind kui paljusid teisigi.
Enne, kui läheme muusika juurde, on sul umbes 2 minutit aega.
Ütle midagi me vaatajatele! - Tänan!
Kui sa mõtled teisel pool ekraani Jumala Sõna peale,
siis mis olid need 4 esimest sõna Piiblis,
mida hingevaenlane inimestele ütles?
Need 4 sõna aastatuhandete tagant on: "Kas Jumal tõesti ütles?"
Täitsa samasugust meetodit kasutab hingevaenlane ka tänapäeval,
lahjendades sellega Jumala Sõna.
Kogusin kodus kokku kolm lõiku Jeesuse, Jumala Poja, suust.
"Taevas ja maa hävivad, aga minu sõnad ei hävi iial."
"Kui keegi armastab mind, siis ta peab minu sõnu
ja minu Isa armastab teda."
Jeesuse palvest selline lõik:
"Pühitse neid tões, sest Sinu sõna on tõde!"
Inimene võib panna need kaalukausile
ja valida kas hingevaenlase lahjendusõpetuse
või selle, mida Jumal oma Poja kaudu meile ise räägib.
Seetõttu soovingi, et iga usklik ankurdaks oma usu
endisest kõvemini Jumala Sõna külge.
Selles on tõde ja vägi nagu vend varem ütles.
Aitäh sulle sinu avameelse, ausa ja kireva eluloo eest!
Ja pildi eest, et just see, millega sa just lõpetasid,
see ongi see, mille külge sa oled oma elu ankurdanud
ja mis on parem.
Ole õnnistatud, sina ja su pere! - Aitäh!
"Usk Jeesusesse" Seppo Suurinkeroinen
Võid panna oma usu Jeesuse peale
Kogu oma elu loovutada Talle
Jeesuse veri lepituse toob
Püha Vaim me sees kõik uueks loob
Usk Jeesusesse on enamat kui arvamused
See on enamat kui arvatagi oskame
See on armastuses väljasirutatud Jumala käsi
Millest kinni haarates võib julgelt elada
Soovides toetada Eesti TV7 tööd, võite helistada 900 1770 (hind 10 eur)
või annetada pangaülekandega, leides me andmed www.tv7.ee Aitäh!
Tõlge: Raul Jürimaa